DE CORNEILLE DE SCHEPPER. 153 



qui est le Sophy; au moyeu de quoy l'on avoit faict commandement à un 

 chascun de soy tenir prest soubz peine de confiscation de corps et de 

 biens; il disoit que ledict Sopliy ou le roy de Perse, avoit grand nombre de 

 janitzaires, harquebusiers et d'artillerie champestre, sans y comprendre 

 aulcuns aultres harquebusiers que le roy de Portugalle lui avoit envoyé, 

 de manière que, selon les appareils, on attendoit une cruelle guerre. 



IX°. — Aulcuns serviteurs de Pierre Zeni, ambassadeur de Venise, nous 

 viendrent dire, entre aultres choses, comment Andréas Maurisinus, véne- 

 tien, demeurant en Syrie, avoit esté condempné à la mort, et traisné à la 

 queue d'un cheval jusques au lieu d'exécution du supplice, et ce pour 

 aultant qu'il avoit apparu avoir faict toute diligence pour faire passer 

 aulcuns ambassadeurs de l'empereur Charles vers les Perses; et néant- 

 moins s'il eust voulu nier la foy de Christ, il eust échappé. Messire Cusano 

 veint aussy chez nous, disant qu'un navire, qui nouvellement venoit de 

 Venise, avoit rapporté que trois barques hispanoles avoient entré au port 

 de Coron, avec cent Hispanols, et toutes provisions et munitions néces- 

 saires. II nous racompta aussy aulcunes choses des excursions que les 

 Hispanols font avec aulcuns navires légiers; car encoires que les galères 

 turquesques soyent très-bonnes et bien munies de toutes choses, elles ont 

 faulte de bons mariniers et aultres pour ramer; il y en a pour le présent 

 75 en ordre, sans y comprendre 25 aultres appartenant à Barbarossa , et 

 qui ne servent que pour escumer et piller la mer. On nous déclara aussy 

 quelque chose de la venue d'Andréas Dauria, mais le tout estoit incertain. 

 Messire Moyses, hébrieu, docteur en médecine, nous veint de la part 

 d'Aloisio Grity visiter, priant que eussions bon couraige, et que serions 

 de brief dépeschez. Messire Cusano me dict avoir ouy de monseigneur 

 l'abbé de S'-IIambundres, présent monseigneur de Chastillon, président 

 de Milan, qu'il avoit leu, comment l'empire des Turcqz debvoit estre 

 extirpé par le moyen d'ung bastard, qui seroit filz de quelque prince, de 

 longue stature, et brun de couleur, lequel bastard seroit vers les Turcqs 

 de grand aulhorité, et lequel leur feroit entreprendre quelque exploict, au 

 moyen duquel ilz parviendroient à leur extrême ruine; se persuadant sans 

 aulcune faulte, que cestuy estoit Begogly, c'est-à-dire Aloisio Grity, lequel 

 Tome XXX. 20 



